Etter frigjøringen i 1945 ble Nasjonal Samling med tilsluttede organisasjoner avviklet ved at alle dens eiendeler tilfalt den norske stat i medhold av landssvikanordningen av 1944 § 14, og senere landssviklova av 1947 § 13. Inndragning av midler etter de nevnte bestemmelsene fant sted uten at det var nødvendig å få fastslått noe krav ved dom eller forelegg. Avviklingen ble forestått av Erstatningsdirektoratet.